# Extinct

Extinct (xinès simplificat: 拯救甜甜圈：时空大营救, pinyin: Zhěngjiù Tiántiánquān: Shíkōng dà yíngjiù) és una pel·lícula de comèdia d'aventures d'animació per ordinador del 2021 dirigida per David Silverman i codirigida per Raymond S. Persi, a partir d'un guió de Joel Coen, John Frink i Rob LaZebnik. Compta amb les veus de Rachel Bloom, Adam Devine, Zazie Beetz, Ken Jeong, Catherine O'Hara, Benedict Wong, Reggie Watts i Jim Jefferies. És protagonitzada per dos flummels, una espècie extingida semblant a un conill, que es veuen transportats de la seua illa l'any 1835 fins a l'actual Xangai.
La pel·lícula es va estrenar a Rússia l'11 de febrer de 2021, als cinemes del Regne Unit per Sky Cinema el 20 d'agost de 2021, i després es va estrenar a tot el món a Netflix el 19 de novembre de 2021.

## Sinopsi

Dos bestioles, d'una espècie anomenada flummel, viatgen en el temps fins l'època actual, per a descobrir que la seua espècie s'ha extingit.

## Equip

* Rachel Bloom com Op, una Flummel femenina de color crema i marró que és la germana d'Ed.
* Adam DeVine com Ed, un masculí Flummel gris que és el germà d'Op.
* Zazie Beetz com a Dottie, un dodo que és el líder de The Extinctables.
* Ken Jeong com Clarance, un gos de Pomerania.
* Benedict Wong com el Dr. Chung.
* Jim Jefferies com Burnie, un tigre de Tasmània que és membre de The Extinctables.
* Catherine O'Hara com Alma, una Macrauchenia que és membre de The Extinctables.
* Reggie Watts com Hoss, un Triceratops que és membre de The Extinctables.
* Nick Frost com el capità Fitzroy, capità de l′HMS Beagle.
* Tom Hollander com Charles Darwin.
* Henry Winkler com Jepson, un Flummel gran i gris.
* Alex Borstein com Mali, una Flummel marró.
* Richard Kind com Wally, una balena blava parlant.

## Producció

La pel·lícula es va anunciar per primera vegada el 3 de setembre de 2019, com una nova producció de Cinesite Animation dirigida per David Silverman amb Raymond S. Persi com a codirector. També s'anunciaren a Adam DeVine, Rachel Bloom, Zazie Beetz i Ken Jeong com a membres del repartiment.
Es va estrenar al Regne Unit el 20 d'agost de 2021 en Sky Cinema. La pel·lícula també es va estrenar a Rússia l'11 de febrer de 2021 i tingué una estrena global per Netflix el 19 de novembre de 2021.

## Rebuda

A l'agregador de ressenyes Rotten Tomatoes té una puntuació del 50% basada en sis ressenyes, amb una puntuació mitjana de 4,90/10. Steve Rose de The Guardian va donar a la pel·lícula una puntuació de 2 sobre 5, escrivint que: "Al món darwinià de l'entreteniment per a infants, Extinct sembla un carreró sense eixida evolutiva".

## Referències

* ↑ «Timeless Films». Timeless Films. [Consulta: 26 novembre 2021].
* 1 2 «Las últimas películas de estreno en Netflix para ver en familia esta temporada». El Mundo. Arxivat de l'original el 2021-11-27. [Consulta: 27 novembre 2021].
* ↑ N'Duka, Amanda. «Adam Devine, Rachel Bloom, Zazie Beetz, Ken Jeong Lead Voice Cast Of 'Extinct' Animation – Toronto», 03-09-2019.
* ↑ «Cuteness comes to Sky Cinema with new trailer for animation 'Extinct'». Hey U Guys. [Consulta: 9 juny 2021].
* ↑ «Extinct». Rotten Tomatoes. [Consulta: 26 novembre 2021].
* ↑ Rose, Steve. «Extinct review – doughnut-shaped critters are an evolutionary dead end». The Guardian, 16-08-2021. [Consulta: 26 novembre 2021].